stanford-oval/wikipedia huggingface dataset:
Mónica Cruz

| Mónica Cruz |
| --- | --- |

Henkilötiedot
Koko nimi:  Mónica Cruz Sánchez
Syntynyt: 16. maaliskuuta 1977 (ikä 47) Madrid, Madridin maakunta, Espanja
Ammatti:  näyttelijä, tanssija ja malli
Aiheesta muualla
IMDb
Mónica Cruz Sánchez (s. 16. maaliskuuta 1977 Alcobendas, Madridin maakunta, Espanja) on espanjalainen näyttelijä, tanssija ja malli.
Cruz syntyi Alcobendasissa Espanjassa kampaaja ja kykyjenetsijä Encarna Sánchezin ja kauppias ja automekaanikko Eduardo Cruzin toiseksi lapseksi. Hänellä on isosisko Penélope (s. 1974), pikkuveli Eduardo (s. 1985) ja siskopuoli Salma (s. 2012) isänsä puolelta. Cruz opiskeli balettia ja flamencoa Kuninkaallisessa tanssiakatemiassa.
Valmistumisensa jälkeen Cruz tanssi Joaquín Cortésin flamencoryhmässä. Seitsemän vuoden kuluttua, vuonna 2002, hän jätti ryhmän keskittyäkseen näyttelemiseen. Hän näytteli vuonna 2005 espanjalaisessa draamatelevisiosarjassa Un paso adelante. Hän on esiintynyt myös usealla musiikkivideolla: vuonna 1994 Nacho Canon "Un mundo separado por el mismo dios", vuonna 2002 David Bisbalin ”Lloraré las penas”, vuonna 2006 veljensä Eduardo Cruzin "Cosas que contar" ja vuonna 2017 Jamiroquain " Cloud 9".
Cruzin vanhempi sisko Penélope Cruz on näyttelijä. Vuonna 2011 Mónica Cruz näytteli Angelica Teachin joitakin osia Penélopen tilalla elokuvassa Pirates of the Caribbean: Vierailla vesillä sitten, kun Penélopen raskaus alkoi näkyä selvästi.
Aiheesta muualla

Mónica Cruz Internet Movie Databasessa. (englanniksi)
Mystiikkaa

| Mystiikkaa Lokku |
| --- | --- | --- |

Studioalbumin tiedot
 Äänitetty : 2015–2019
 Julkaistu: 10. toukokuuta 2019
 Tuottaja(t): Vesa Ovaskainen
 Tyylilaji: pop,rock
 Kesto: 36.55
 Levy-yhtiö: Kipinä Records
Lokun muut julkaisut
|   | Mystiikkaa 2019 |   |
Singlet albumilta Mystiikkaa
 ”Tää hetki voi kaiken muuttaa” Julkaistu: toukokuuta 2017  ”Meidän maa” Julkaistu: syyskuuta 2017  ”Älä luovuta” Julkaistu: helmikuuta 2018  ”Menneet taakse jää” Julkaistu: elokuuta 2017  ”Vierellä taas” Julkaistu: marraskuuta 2018  ”Yöhön kadotaan” Julkaistu: toukokuuta 2018  ”Otetaan iisimmin” Julkaistu: syyskuuta 2018
Mystiikkaa on Lokku yhtyeen 10. toukokuuta 2019 julkaisema esikoisalbumi. Sen tuotti Vesa Ovaskainen, kappaleet sävelsi Vesa Ovaskainen ja sanoittivat Vesa Ovaskainen, Jaakko Linnovaara, Heimo Hatakka, Jyri Sariola, Kristiina Weckman sekä Johanna Nikander.
Albumilta on julkaistu singlet ”Menneet taakse jää”, ”Tää hetki voi kaiken muuttaa”, ”Meidän maa”, ”Älä luovuta”, ”Vierellä taas”, ”Yöhön kadotaan”, sekä ”Otetaan iisimmin”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Tää hetki voi kaiken muuttaa | Säv. Vesa Ovaskainen San. Vesa Ovaskainen, Kristiina Weckman | 3.32 |  |  |  |  |  |  |
| 2. | Vierellä taas | Säv. Vesa Ovaskainen San. Vesa Ovaskainen, Jaakko Linnovaara | 3.32 |  |  |  |  |  |  |
| 3. | Menneet taakse jää | Säv. Vesa Ovaskainen, Jyri Sariola San. Vesa Ovaskainen, Jaakko Linnovaara, Kalle Niskanen, Kristiina Weckman | 3.55 |  |  |  |  |  |  |
| 4. | Otetaan iisimmin | Säv. Vesa Ovaskainen San. Vesa Ovaskainen, Jaakko Linnovaara | 3.26 |  |  |  |  |  |  |
| 5. | Mä kuljen | Säv. Vesa Ovaskainen San. Vesa Ovaskainen, Jaakko Linnovaara | 3.26 |  |  |  |  |  |  |
| 6. | Yöhön kadotaan | Säv. Vesa Ovaskainen San. Vesa Ovaskainen, Jaakko Linnovaara, Jyri Sariola | 3.38 |  |  |  |  |  |  |
| 7. | Huominen on hulluja varten | Säv. Vesa Ovaskainen San. Vesa Ovaskainen, Jaakko Linnovaara | 4.44 |  |  |  |  |  |  |
| 8. | Älä luovuta | Säv. Vesa Ovaskainen San. Vesa Ovaskainen, Johanna Mikander | 3.18 |  |  |  |  |  |  |
| 9. | Meidän maa | Säv. Vesa Ovaskainen San. Heimo Hatakka | 3.30 |  |  |  |  |  |  |
| 10. | Menneet taakse jää NPP Remix | Säv. Vesa Ovaskainen, Jyri Sariola San. Vesa Ovaskainen, Jaakko Linnovaara, Kalle Niskanen, Kristiina Weckman | 3.37 |  |  |  |  |  |  |
Aiheesta muualla

Mystiikkaa - Discogs.com (englanniksi)
Mystic Production

| Mystic Production |
| --- | --- |
Perustettu:  1995
Perustajat:  Barbara Mikuła Michał Wardzała
Tilanne:  aktiivinen
Jakelijat:  Indie Recordings, Armoury Records, Eagle Rock, Mascot Records
Tyylilajit:  heavy metal, death metal, rock, hard rock, punk rock, progressiivinen rock, pop
Kotimaa:  Puola
Sijainti:  Skała
Kotisivu
Infobox OKNimi-testi OK: 
Mystic Production on puolalainen levy-yhtiö, joka on yksi maansa suurimmista itsenäisistä levy-yhtiöistä.
Valikoitu yhtyelista

Yhtyeitä:
| --- | --- |
 Acid Drinkers  Artrosis  Asgaard  Behemoth  Black River  Blindead  Burzum  Coma  Cradle of Filth  Darkthrone  Emperor  Frontside  Gorgoroth  Hermh :  Hunter  KAT  Katatonia  Mayhem  Old Man’s Child  Opeth  Riverside  Rootwater  Sceptic  Thy Disease  UnSun  Vader  Vesania  Virgin Snatch
Aiheesta muualla

Mystic Productionin kotisivut (puolaksi, englanniksi)
Mustiriipi

| Mustiriipi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°29′21″N, 24°58′11″E
Vesistöalue ja valuma-alueen tietoja
Laskujoki:  Mustijoki 
Järvinumero:  67.983.1.001
Mittaustietoja
Pinnankorkeus:  173,4 m  
Rantaviiva:  1,609 km  
Pinta-ala:  12,358 ha  
Saaria:  ei saaria 
 fiMustiriipi 
Mustiriipi  on Lapissa Ylitorniolla Meltosjärven kylän lähellä ja aapasoiden suojelualueella sijaitseva järvi.
Maantietoa

Järven pinta-ala on 12,4 hehtaaria, se on 650 metriä pitkä ja 350 metriä leveä. Se sijaitsee suoalueella Mustiaapan kosteikkoalueen pohjoisreunan sisällä. Järvellä ei ole kartan mukaan saaria. Sen rantaviivan pituus on 1,6 kilometriä ja sen rannat ovatkin pelkkää kosteikkoa.
Luontoarvoja

Järvi sisältyy Mustiaapa–Kaattasjärven (6,1 km², FI1301301) Natura 2000- ohjelman aapasoiden suojeluohjelmaan. Järven ympäristö on suota ja sen itäpuolella sijaitsee laaja kosteikko Mustiaapa, jonka laidalla sijaitsevat myös Matalajärvi ja Paljukanlampi.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Meltosjoen valuma-alueella (67.98), jonka Kiimajoen–Mustijoen valuma-alueeseen (67.983) se kuuluu. Järven vedenpinnan korkeus on 173,4 metriä mpy. Siihen on johdettu Matalajärvestä kaivettu suora yhdysoja, josta tulee Mustiriipiin vettä. Luonnollinen puro Paljukanlammesta laskee sen etelärantaan ja Mustiriipin laskuoja Mustijoki lähtee sen länsirannasta. Se toimii ojitetun alueen johto-ojana ja se yhtyy Meltosjokeen yli seitsemän kilometrin päässä. Meltosjoki laskee pian tämän jälkeen Isoon Meltosjärveen.
Myllyjärvi (Iitti)

| Myllyjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Iitti
Koordinaatit:  61°01′43″N, 26°12′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Tulo-oja:  oja Tuhkurista, Meruenoja Meruenlammesta
Laskuoja:  Myllyoja Kettujärveen 
Järvinumero:  14.122.1.014
Mittaustietoja
Pinnankorkeus:  80,9 m  
Pituus:  550 m  
Leveys:  220 m  
Rantaviiva:  1,341 km  
Pinta-ala:  7,943 ha  
Saaria:  ei saaria 
 fiMyllyjärvi 
Myllyjärvi  on Kymessä Iitissä Pirtinmutkan kylän lähellä sijaitseva järvi.
Maantietoa

Järven pinta-ala on 7,9 hehtaaria, se on 550 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Järven vedenpinnan korkeus on 80,9 metriä mpy.
Mónica Silvana González

| Mónica Silvana González |
| --- | --- |

Euroopan parlamentin jäsen
 2.7.2019–  
Ryhmä:  S&D-ryhmä
Henkilötiedot
Syntynyt: 12. helmikuuta 1976 (ikä 48) Buenos Aires, Argentiina
Kansalaisuus:  espanjalainen
Tiedot
Puolue:  Espanjan sosialistinen työväenpuolue
Mónica Silvana González (s. 12. helmikuuta 1976 Buenos Aires, Argentiina) on espanjalainen poliitikko. González edustaa sosialistista työväenpuoluetta. González on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Kuvia tai muita tiedostoja aiheesta Mónica Silvana González Wikimedia Commonsissa
Mónica Silvana González Euroopan parlamentin jäsenet. Euroopan parlamentti.
Musiikkivuosi 1994

Musiikkivuosi 1994 käsittelee vuoden 1994 tärkeitä musiikkitapahtumia, uutisia ja julkistuksia.
Äänilevyjulkaisut

Kansainvälisten rock-kriitikoiden listauksissa vuoden 1994 parhaiksi albumeiksi nousivat Oasisin esikoisalbumi Definitely Maybe, Sueden toinen albumi Dog Man Star ja Blurin albumi Parklife. Paljon mainintoja keräsivät myös The Prodigyn albumi Music for the Jilted Generation, Nirvanan MTV Unplugged ja Beastie Boysin Ill Communication. Myös belgialaisen dEUS-yhtyeen debyyttialbumi Worst Case Scenario noteerattiin kansainvälisesti korkealle.
Suomalaiskriitikoiden kotimaisten albumien suosikeiksi nousivat CMX:n Aura, Miljoonasateen Käärmeenkantaja ja Eläkeläisten Humppakäräjät. Listoille sijoittuivat levyillään myös muun muassa Waltari, Absoluuttinen Nollapiste, Generators ja Kauko Röyhkä.
Vuoden erikoisimpiin crossover-menestyslevyihin kuului espanjalaisen Santo Domingo de Silosin luostarin munkkikuoron albumi Canto Gregoriano. Vuosina 1972–1982 tehdyistä äänityksistä koottu albumi nousi kansainväliseen suosioon ja herätti kiinnostusta gregoriaanisen kirkkolauluun. Albumia myytiin kaikkiaan yli neljä miljoonaa kappaletta, Suomessakin kultalevyyn oikeuttava määrä eli yli 20 000.
Julkaisuja

Panteran albumi Far Beyond Driven julkaistiin
The Prodigyn albumi Music for the Jilted Generation julkaistiin
Kilpailuja

Eurovision laulukilpailu 1994
Kansainvälinen Mirjam Helin -laulukilpailu
Kuolleita

Cab Calloway
Kurt Cobain
Antônio Carlos Jobim
Henry Mancini
Harry Nilsson
Aiheesta muualla

Kuvia tai muita tiedostoja aiheesta Musiikkivuosi 1994 Wikimedia Commonsissa
Myllyjärvi (Heinola)

| Myllyjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°18′54″N, 26°05′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskujoki:  Koukkujoki Tuusjärveen 
Järvinumero:  14.173.1.003
Mittaustietoja
Pinnankorkeus:  84,3 m  
Pituus:  760 m  
Leveys:  220 m  
Rantaviiva:  1,914 km  
Pinta-ala:  6,155 ha  
Saaria:  1 
 fiMyllyjärvi 
Myllyjärvi  on Päijät-Hämeessä Heinolassa Tuusjärven kylän lähellä sijaitseva järvi.
Maantietoa

Järven pinta-ala on 6,2 hehtaaria, se on 750 metriä pitkä ja 200 metriä leveä. Järvellä on kartan mukaan yksi saari.  Sen rantaviivan pituus on 1,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Järven vedenpinnan korkeus on 84,3 metriä mpy.
Mégaran lentoasema

Mégaran lentoasema (kreik. Μονάδα Εξυπηρέτησης Αεροσκαφών Γενικής Αεροπορίας Πάχης Μ.Ε.Γ.Α.Π., Monáda Exypirétisis Aeroskafón Genikís Aeroporías Páchis MEGAP, ICAO: LGMG, YPA: ΜΕΓΑΠ) on yleisilmailun käytössä oleva lentoasema Mégaran kaupungissa Länsi-Attikassa Kreikassa.
Lentoasema sijaitsee lähellä Páchin kylää noin 2 kilometriä kaakkoon Mégarasta ja noin 60 kilometriä itään Ateenan keskustasta. Lentokentän kiitotien pituus on 1 205 metriä ja leveys 38 metriä, ja se on rakennettu noin neljän metrin korkeudelle merenpinnasta laskettuna.
Mi tango triste

| Mi tango triste Pedro’s Heavy Gentlemen |
| --- | --- | --- |

Studioalbumin tiedot
 Äänitetty : 23.-27.8.1999
 Studio : Finnvox Studio B
 Julkaistu: 17. maaliskuuta 2000
 Formaatti: CD-levy (3984-29724-2)
 Tuottaja(t): Jaakko Salo
 Tyylilaji: tango, latino, instrumentaali
 Kesto: 47.08
 Levy-yhtiö: Finlandia Records
 Levymerkki: Finlandia Records
Muut kannet
 Albumin takakansi.
Pedro’s Heavy Gentlemenin muut studioalbumit
| Reggae 1997 | Mi tango triste 2000 |   |
Singlet albumilta Mi tango triste
 ”El Choclo” Julkaistu: 2000
Mi tango triste on Pedro’s Heavy Gentlemenin kymmenes ja toistaiseksi viimeinen studioalbumi, joka julkaistiin maaliskuussa 2000. Albumi julkaistiin vain CD-levynä Finlandia Recordsin levittämänä.
Albumi sisältää tunnettuja argentinalaisia ja japanilaisia tangoja uudelleen sovitettuina instrumentaalisina versioina. Mukana on myös yksi suomalainen tango.
Kokoonpano > Pedro’s Heavy Gentlemen

Jaakko Salo - sovittaja ja kapellimestari
Pedro Hietanen - harmonikka
Peter Lerche - sähkökitara
Jari Lappalainen - viulu
Lea Pekkala - sello
Heikki Virtanen - basso
Petri Ikkelä - bandoneon
Seppo Kantonen - piano
Kokoonpano > Tuotanto

Jaakko Salo - sovitukset (kappaleet 1-5 ja 7-14), tuotantokoordinaatio ja äänitysten tuottaja
Petri Ikkelä - sovitus (kappaleessa "Ame ni saku hana" (6)
Dan Tigerstedt - äänitys (Finnvox Studio B, 23-27. elokuuta 1999), miksaus (Finnvox Studio A, 6.-10. syyskuuta 1999) ja teknikko
Pauli Saastamoinen - masterointi ja teknikko (Finnvox Studio G, 4. lokakuuta 1999)
Deborah Samuel - kansikuva (SPL)
Birgit Pulkkinen - lay-out
Jaakko Karilainen - vastaava tuottaja
Jari Tiessalo - vastaava tuottaja
Mustjärv (Tsolgo)

| Mustjärv |
| --- | --- |
Valtiot:  Viro
Maakunnat:  Võrumaa
Kunnat:  Võrun kunta
Koordinaatit:  57°55′33″N, 27°07′09″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kariojan valuma-alue
Laskuoja:  metsäoja Kariojaan 
Järvinumero:  VEE2128000
Mittaustietoja
Pinnankorkeus:  80,5 m  mpy. 
Rantaviiva:  0,964 km  
Pinta-ala:  6,1 ha  
Tilavuus:  0,00056 km³  
Keskisyvyys:  9,1 m  
Suurin syvyys:  29,7 m  
Saaria:  ei saaria 
 fiMustjärv 
Mustjärv (Tsolgo Mustjärv ) on Virossa Võrumaalla Võrun kunnassa Tsolgon kylässä sijaitseva järvi, joka kuuluu niin kutsuttuun Tsolgon järviketjuun.
Maantietoa

Soikea järvi on 350 metriä pitkä, 200 metriä leveä ja sen pinta-ala on 6,1 hehtaaria. Se sijaitsee Tsolgon kylässä, jonka asutus on keskittynyt kolmen pikkujärven ympärille. Puolet Mustjärven rannoista on talojen pihoja, loput peltomaata tai metsää. Rannat ovat korkeahkot. Järven suurin syvyys on 29,7 metriä ja keskisyvyys 9,1 metriä. Siten järvi on Viron neljänneksi syvin. Syvänne sijaitsee keskikohdasta hieman luoteeseen. Järven laskennalliseksi tilavuudeksi voidaan määrittää 0,00055 kuutiokilometriä eli 0,55 miljoonaa kuutiometriä . Järvessä ei ole saaria. Järven rantaviivan pituus on 1,0 kilometriä ja sen kaakoisrannan ohittaa kylätie. Rannoilla on asutuksen lisäksi meijeri.
Järven luokittelu ja luontoarvoja

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (vir. pehme- ja tumedaveeline järv). Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi  (vir. pehmeveeline miksotroofne tai pehmeveeline segatoiteline, PM). Silloin veden kalkkipitoisuus on pieni, ja sekä sen ravinnepitoisuudet että humuspitoisuudet ovat korkeat.
Rantojen pohjat ovat pääasiassa hiekkaa tai soraa, mutta luoteessa on rannoilla mutapohja. Vedenväri on kellertävän ruskeaa ja näkösyvyys on 1,3–2,0 metriä. Kesäisin ja talvisin vesi lämpötilakerrostuu. Vuonna 1961 tutkittiin järven vesikasvillisuutta, jota löydettiin vain 9 lajia. Silloin havaittiin järvessä myös leväkukintaa. Järvessä elää ainakin ahven, allikkosalakka, särki, lahna, hauki, suutari ja made.
Vesistösuhteita

Mustjärv kuuluu Kariojan valuma-alueeseen, jossa Karioja on Võhandu jõen sivu-uoma. Järveen laskee kaksi lyhyttä metsäojaa. Sen laskuoja alkaa järven lounaispäästä ja se virtaa suoraksi kaivettuna metsäojana yhtyen Kariojaan kolmen kilometrin päässä järvestä. Karioja puolesta yhtyy myöhemmin Võhandu jõgeen, joka laskee Kuumajärveen ja joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Järven tilavuus on laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Myllyjärvi (Jyväskylä, Korpilahden kirkonkylä)

| Myllyjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°02′01″N, 25°32′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Korpijokeen 
Järvinumero:  14.221.1.187
Mittaustietoja
Pinnankorkeus:  103,3 m  
Pituus:  230 m  
Leveys:  210 m  
Rantaviiva:  0,636 km  
Pinta-ala:  2,567 ha  
Saaria:  ei saaria 
 fiMyllyjärvi 
Myllyjärvi  on Keski-Suomessa Jyväskylässä Korpilahdella Korpilahden kirkonkylän lähellä sijaitseva järvi.
Maantietoa

Järven pinta-ala on 2,6 hehtaaria, se on 250 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 650 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 103,3 metriä mpy.
Maserati Ghibli

| Maserati Ghibli |
| --- | --- |
 Maserati Ghibli 4.9 SS
Valmistustiedot
Valmistusmaa:  Italia
Valmistaja:  Maserati
Valmistusvuodet:  1966–1973
Korimalli:  2-ovinen Coupe 2-ovinen Spyder
Luokka:  urheiluauto
Seuraaja:  Maserati Khamsin
Tekniset tiedot
Moottori:  V8
Iskutilavuus:  4 719–4 930 cm3
Vetotapa:  takaveto
Maserati Ghibli on 2-ovinen ja 2-paikkainen coupe, jonka Maserati esitteli vuonna 1966 Torinon autonäyttelyssä. V8-moottorinen Ghibli oli suosituin Maserati sen jälkeen kun yritys vetäytyi kilvanajosta 1950-luvulla. Ghibliä myytiin enemmän kuin kahta sen suurimpaa kilpailijaa Ferrari Daytonaa ja Lamborghini Miuraa. Ghiblin teräskorin muotoili Giorgetto Giugiaro. Giugiaro, joka nykyään johtaa omaa ItalDesign yritystään, oli tuolloin Ghian palveluksessa.
Ghibli I

330 hevosvoimainen V8-moottori oli sijoitettu eteen. Auto kiihtyi 0–96 km/h 7,5 sekunnissa ja huippunopeus oli 246 km/h. Autossa oli joko 5-vaihteinen manuaalivaihteisto tai 3-vaihteinen automaatti. Ghiblissä oli kaksi erillistä bensiinitankkia, jotka voitiin täyttää auton molempien puolien kattopilareissa sijainneista täyttöaukoista. Autossa oli myös konepellistä nousevat ajovalot, nahkasisusta ja alumiinivanteet.
Ghibli I > Ghibli Spyder

Avoauto  Ghibli Spyder tuli tuotantoon vuonna 1969. Spyder-mallit olivat suhteellisen harvinaisia ja coupéta myytiin lähes kymmenen kertaa enemmän.
Tehokkaampi Ghibli SS (340 hv) julkaistiin vuonna 1970. Ghiblin tuotanto päättyi vuonna 1973 ja sen seuraajaksi tuli seuraavana vuonna Bertonen Khamsin.
Ghibli I > Moottorit

Ghibli 4 719 cm3 V8 DOHC 16V 334 hv (246 kW) / 5 000 r/min, 393 Nm / 4 000 r/min
Ghibli SS 4 930 cm3 V8 DOHC 16V 340 hv (246 kW) / 5 500 r/min, 480 Nm / 4 000 r/min
Ghibli I > Mitat

akseliväli: 2 550 mm
pituus: 4 590 mm (4 684 mm SS)
leveys: 1 798 mm (1 791 mm SS)
korkeus: 1 158 mm (1 161 mm SS)
omamassa: 1 350 kg
Ghibli II

| Maserati Ghibli II |
| --- | --- |
 Maserati Ghibli 4.9 SS
Valmistustiedot
Valmistaja:  Maserati
Konserni:  Italia
Valmistusvuodet:  1992–1997
Korimalli:  2-ovinen Coupe
Luokka:  urheiluauto
Seuraaja:  Maserati 3200 GT
Tekniset tiedot
Moottori:  2.0 Twin-Turbo V6 DOHC 2.8 Twin-Turbo V6 DOHC
Ghibli herätettiin uudelleen henkiin vuonna 1992, jolloin julkaistiin Ghibli II (Tipo 336). Ghibli II:ssa oli päivitetyt Maserati Biturbo moottorit: 2,0-litrainen V6, ja a 2,8-litrainen V6.
Vuonna 1994 mallia uudistettiin; Ghibli II sai uuden sisustuksen, vanteet ja säädettävän jousituksen sekä lukkiutumattomat jarrut. Ghibli II:sen viimeinen tuotantovuosi oli 1997, jonka jälkeen se korvattiin 3200 GT:lla.
Ghibli 2013

Maserati Ghibli julkaistiin jälleen uudelleen vuonna 2013. Se on ensimmäinen Maserati, johon saa diesel-moottorin (3,0-litrainen 177 kW). Bensiinimoottorivaihtoehdot ovat kaksi ahdettua 3,0-litraista V6-moottoria, joista tehokkaampi on käytössä myös Maserati Quattroporte:ssa. Vaihteisto on 8-vaihteinen automaatti, perusversio on takavetoinen, ja nelivedon saa lisävarusteena.
Aiheesta muualla

Wikimedia Commonsissa on kuvia tai muita tiedostoja aiheesta .
Maserati Ghibli (Arkistoitu – Internet Archive)
Maserati Ghibli Spyder.
Médéan maakunta

| Médéan maakunta |
| --- | --- |
 Médéan maakunta toivottaa hyvää matkaa.
 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  Médéa
Pinta-ala:  8 700 km²
Väkiluku (2020):  1 002 300
Médéan maakunta (arab. ولاية المدية‎, wilāyat al-Madiya) eli wilaya on hallintoalue Algerian pohjoisosassa. Sen keskus on Médéan kaupunki. Maakunnan pinta-ala on 8 700 neliökilometriä. Asukkaita on 1 002 300 henkeä (vuonna 2020, arvio).
Médéan maakunta rajoittuu pohjoisessa Blidan, idässä Bouiran ja M’Silan, etelässä Djelfan ja lännessä Tissemsiltin ja Aïn Deflan maakuntiin. Maisemaa leimavat Tell Atlaksen vuoret, kukkulat ja tasangot. Ilmasto on välimerellinen. Kesät ovat kuumia ja kuivia ja talvet leutoja ja kosteita. Keskilämpötila on talvella 10 ja kesällä 35 astetta. Vuotuinen sademäärä on 800 millimetriä.
Maakunta jakautuu hallinnollisesti 19 piirikuntaan eli daïraan, joihin kuuluu 64 kuntaa. Piirikuntien keskukset ovat Aïn Boucif, Aziz, Beni Slimane, Berrouaghia, Chahbounia, Chellalet El Adhaoura, El Azizia, El Guelb El Kebir, El Omaria, Ksar Boukhari, Médéa, Ouamri, Ouled Antar, Ouzera, Seghouane, Sidi Naamane, Si Mahdjoub, Souagui ja Tablat.
Médéan kautta kulkee Algerista etelään johtava valtatie RN1. Maakunnan pääelinkeinot ovat maatalous ja teollisuus. Médéassa toimii Yahia Faresin yliopisto.
Mutanen (Suojärven piiri)

| Mutanen Мутанен |
| --- | --- |
Maanosa:  Eurooppa
Valtiot:  Venäjä
Alue:  Karjalan tasavalta
Piiri:  Suojärven piiri
Koordinaatit:  62°20′28″N, 31°03′14″E
Vesistöalue ja valuma-alueen tietoja
Päävesistöalue:  Nevan vesistö
Valuma-alue:  Jänisjoen vesistöalue Sytiviermänjoen valuma-alue
Järveen tulevat joet:  Mutanen 
Laskujoki:  Mutanen Ala-Mielunjärveen 
Järvinumero:  01040300211102000013339
Mittaustietoja
Pinnankorkeus:  132,2 m  
Pituus:  1,8 km  
Leveys:  0,605 km  
Pinta-ala:  0,7 km²  
Saaria:  1 
 fiMutanen 
Mutanen (ven. Мутанен) on Venäjällä Karjalan tasavallan Suojärven piirissä sijaitseva järvi, jonka laskujoki Mutanen laskee Ala-Mielunjärveen.
Maantietoa

Mutanen on 1,8 kilometriä pitkä, noin 600 metriä leveä ja sen pinta-ala on noin 70 hehtaaria. Järvi on erämaassa suoalueella sijaitseva metsäjärvi, jonka rannoilla ei ole asutusta tai rakennuksia. Ennen alueluovutuksia sijaitsi järvestä kaksi kilometriä länteen päin Korpiselän kylä, mutta sitä ei ole enää olemassa. Järven pohjoisosassa sijaitsee pieni luotomainen saari, joka on sen ainoa saari. Järven rannat ovat pääosin avointa suomaata. Ainoa maamerkki on koillisrannassa kohoava yksittäinen mäki.